**GARIS PANDUAN PERMOHONAN GERAN KTGS@FBSB TAHUN 2023**

# Objektif Geran KTGS@FBSB

Objektif pembukaan geran KTGS@FBSB bertujuan meningkatkan keterlibatan Pegawai Akademik FBSB dalam aktiviti penglibatan komuniti, khususnya bagi memartabatkan bidang Bioteknologi di kalangan komuniti setempat dengan meningkatkan kesedaran dan pengetahuan berkaitan isu semasa yang berkaitan dengan bidang Bioteknologi.

# Komuniti Sasaran KTGS@FBSB

Komuniti sasaran bagi projek KTGS@FBSB ini adalah komuniti setempat (definisi komuniti setempat: komuniti yang berada dalam lingkungan 15 km radius dari UPM). Ahli komuniti boleh terdiri daripada:

* Pelajar sekolah
* Penduduk di sesuatu penempatan
* NGO / Persatuan
* Mana-mana kumpulan komuniti

# Kriteria Permohonan Geran KTGS@FBSB 2023:

1. Merangkumi elemen pemindahan ilmu berdasarkan kepakaran dalam bidang Bioteknologi.
2. Hasil (*outcome*) projek memberi impak dan manfaat kepada komuniti setempat yang perlu dibuktikan dalam laporan projek yang dimuatnaik dalam sistem HiStaf komponen JINM.
3. Projek yang dicadangkan mesti menepati objektif geran dan komuniti sasaran.
4. Siling permohonan adalah RM 5,000.
5. Projek perlu mendapat kerjasama daripada pihak industri / agensi berkaitan sebagai rakan kerjasama yang akan membantu dan menyumbang kepada pelaksanaan projek samaada dari segi sumbangan tunai atau in-kind. Komitmen rakan kerjasama perlu ditunjukkan dalam kertas cadangan dan semasa pembentangan.
6. Ketua projek terdiri daripada kalangan Pegawai Akademik FBSB dan kriteria ketua projek yang layak memohon adalah seperti yang disenaraikan dalam garis panduan geran KTGS@PTJ oleh UCTC.
7. Tempoh projek adalah dalam masa satu tahun.

# Garis Panduan Permohonan Geran KTGS @ FBSB 2023

*(perlu dibaca bersama Garis Panduan Geran KTGS@PTJ oleh UCTC)*

1. Permohonan adalah dengan menggunakan borang permohonan geran KTGS@PTJ seperti yang dilampirkan **melalui email yang dikeluarkan oleh Pejabat TDJINM FBSB**.
2. Keahlian projek perlu melibatkan sekurang-kurangnya 8 orang ahli projek dari FBSB yang terdiri dari gabungan staf akademik dan bukan akademik.
3. Keahlian staf akademik mesti merangkumi sekurang-kurangnya ahli dari Dua Jabatan FBSB.
4. Peranan setiap ahli perlu dijelaskan dalam kertas cadangan dan pada peringkat pembentangan kertas cadangan.
5. Kertas cadangan perlu merangkumi perancangan perjalanan projek secara terperinci.
6. Program yang dilakukan perlu mendapat kerjasama daripada industri / agensi / NGO / ADUN / mana-mana badan berkaitan dengan sumbangan tunai / in-kind. Projek yang berjaya mendapatkan komitmen sumbangan tunai dari rakan kerjasama diberi kelebihan semasa penilaian.
7. Projek yang dicadangkan perlu berpotensi mencapai 4 bintang pada tahun semasa.

Nota: Sumbangan tunai yang diterima daripada rakan kerjasama akan dimasukkan ke Akaun Amanah JINM FBSB dan akan digunakan pada tahun akan datang (2024) dengan matlamat untuk mengangkat projek tersebut kepada projek 5 bintang.

# Peraturan Kewangan Geran KTGS@FBSB 2023

Rujuk garis panduan permohonan geran KTGS Universiti.

# Pemantauan dan Pelaporan Projek KTGS@FBSB 2023

Projek yang diluluskan akan dipantau dari aspek prestasi projek seperti berikut:

1. Laporan Kemajuan Berkala (LKB): dilaporkan setiap 3 bulan menerusi Sistem HiStaf komponen JINM.
2. Laporan Akhir: Laporan dilengkapkan selewat-lewatnya 3 bulan selepas tamat tempoh projek. Video / gambar projek yang dijalankan perlu dimuat naik dari semasa ke semasa.

.